Tuberolamia

Se Systematisk inndeling

Tuberolamia er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore, tettbygde, men langbeinte, mørkt metallglinsende trebukker. Antennene er kraftige og betydelig lengre enn kroppen. Pronotum er sylindrisk med en liten knøl på sidekanten, kraftig tverrynket. Dekkvingene er forholdsvis korte, tilspissede og flate, undersiden av kroppen er derimot hvelvet. Beina er ganske lange og kraftige.

Levevis 
Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

Utbredelse 
Slekten er bare kjent fra Peru.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Morimopsini eller Parmenini
 Slekten Tuberolamia Breuning, 1940 
 Tuberolamia andicola Breuning, 1940
 Tuberolamia grilloides Touroult & Demez, 2012

Kilder 
 Katalog med utbredelsesdata

Eksterne lenker 
 Bildegalleri 
 
 

Lamiinae
Biller formelt beskrevet i 1940
Dyr formelt beskrevet av Stephan von Breuning